Baie kultusse en godsdienste begin so: 'God het aan my verskyn, en gesê wat ek vir julle moet sê, en ek het 'n spesiale roeping ontvang. Niemand het dit gesien nie, maar julle kan my vertrou.' Die godsdienste van die wêreld het almal dieselfde strekking. 'Ek het hom gehoor, so luister na my.'

Die Christenskap sê Jesus het opgestaan, honderde mense het hom gesien. Die mense kon met hulle gaan praat. Koning Agrippa weet dit het gebeur, hy het net nog nie daarop reageer nie. Praat met hom Festus. Die Christenskap is nie 'n lewenstyl wat jy kan aan probeer nie. Dis nie 'n selfhelp meditasie skema nie. Dis harde nuus - God het aarde toe gekom. Hy het gesterf. Hy het opgestaan.

Paulus is homself 'n goeie voorbeeld, want Paulus het geweet van Jesus. Hy was egter absoluut seker dat Jesus 'n bedrieër en godslasteraar is. Paulus het daarom dit sy lewensmissie gemaak om Christene uit te roei.

Wat het Paulus verander? Die opgestane Christus. Paulus het toe geweet dat dit waar is, dis nie in 'n hoekie gedoen nie.

Hoekom is dit so belangrik? Hoekom is dit so belangrik? is dit so belangrik? Romeine 1:4 sê: ' op grond van sy opstanding uit die dood is Hy deur die Heilige Gees aangewys as die Seun van God wat met mag beklee is, Jesus Christus ons Here.'

As Jesus nie opgestaan het nie, dan kan Hy nie die Seun van God wees. As Jesus nie die Seun van God is nie, dan hoef jy nie verder Hom te volg nie, dan kan jy maar enige iemand anders ook volg en aanbid. Jesus se opstanding is 'n bewys dat Hy God se Seun is.

Dink gou net vir 'n oomblik aan die mag van dood. Niemand kan dit keer nie. Die mag van agteruitgang. Die tweede wet van termodinamika. Selfs berge kan dit nie stop nie...eventueel sal ook die berge deur die wind tot klippies verniel word. Alles se natuurlike staat, is 'n staat van agteruitgang.

Ons as mense spandeer baie tyd en moeite om dood teen te werk. As jy nie eet nie, gaan jy dood. As jy nie warm aantrek as dit vriesend is nie, gaan jy doodgaan. Die dood gooi 'n skaduwee oor die wêreld. Iemand het 'n mooi beeld gebruik om dit te verduidelik. Hy sê iemand 'n bom aan jou vasmaak wat oor 'n halfuur afgaan, dan het jy 'n halfuur oor om te lewe. Jy kan in daardie halfuur doen wat jy graag wil doen. As jy baie graag nog na bietjie musiek wil luister, dan het jy 'n halfuur om dit te doen. Jy gaan egter nie daardie musiek werklik so geniet soos normaal nie, want na 5 minute se luister gaan jy weet die bom ontplof nou oor 25 minute.

Dis presies hoe hierdie wêreld is...die dood gooi 'n skaduwee oor alles.

Tog het iemand gekom wat sterker is as die dood. Jesus het nie die dood kom bestry nie, Hy het nie die dood kom afmaak asof dit niks is nie, Hy het die dood kom oorwin! Waarin lê die krag van ons as Christene? Dit lê daarin dat ons na enige iets kan kyk, en kan sê: 'As Christus die dood kon oorwin, dan kan Hy hierdie ook oorwin'. In Christus is jy nie meer bang vir die dood nie, nie meer bang vir agteruitgang nie, nie meer bang vir wanneer die bom ontplof nie.

Dis hoekom Paulus kan sê: 'Dood, waar is jou angel, graf, waar is jou oorwinning?!' As die nuus van Christus se opstanding waar is, dan kan Paulus dit sê. As dit nie waar nie, dan kan Paulus dit nie sê nie...

## Slot

Liewe mede Christen-broers en suster - glo jy in die opgestane Christus? Is Hy jou verlosser? Indien wel, dan kan jy enige iets in hierdie lewe oorwin. As Christus die dood kon oorwin, dan beteken dit dat alles in Sy